मधुकर हुंदे कन्नै परिचे होने उप्पर इंदे लेखन इच होर गतिशीलता आई गेई, मधुकर हुंदी बजह कन्नै गै इंदी पंछान वेदपाल दीप हुंदे कन्नै बी होई गेई। इंदी साहित्यक सोच गी पुश्ट करने इच इ’ने द’ऊं शख्सीयतें दा बड़ा बड्डा हत्थ रेहा। मोहन सिंह होरें 1975 ई. च सब थमां पैह्लें नाटक "पृथ्वी की स्वर" च गुलाब भवन दी स्टेज उप्पर ऐक्टिंग कीती। इंदा अपना लिखे दा "नाटक" नां दा नाटक बी गुलाब भवन दी स्टेज उप्पर गै खेढेआ गेआ जिस इच एह् आपूं बी ऐक्ट करा करदे हे। इसदे अलावा ओ. पी. सारथी हुंदा लिखे दा "नमीं आवाज", "काला सूरज", "पंज कल्याणी", "दना सोचो ते सेही" अभिनव थियेटर इच खेढे गे।